fi fi fr fi la fi fi fi fr fi fi fi fi fi fi fi fi fi fi da de ru fi ms fi fi la fi fi fi fi fi fi sw fi fi fi fi fi fi fi fi fi fi fi fi fi fi fi fi fi fi fi fi fi fi fi fi da de ru fi ms fi fi
Wihurin kansainvälisten palkintojen rahasto →
Jenny ja Antti Wihurin rahasto
fax 09 444 590
Rovaniemen taidemuseoon lahjoitettu Jenny ja Antti Wihurin rahaston kokoelma käsittää yli 3500 teosta.
Elina Sarlin, Avara, 2011. Valokuva: Arto Liiti, Rovaniemen taidemuseo
Taideostotoiminnan synty ja kokoelman lahjoitus
Vuonna 1957 Jenny ja Antti Wihurin rahasto päätti kuvataiteen osalta ryhtyä apurahojen sijasta tekemään taideostoja. Taideostotoiminnasta vastasi taideostolautakunta pyrkimyksenään saada aikaan laadullisesti korkeatasoinen kokoelma, joka antaisi havainnollisen kuvan aikamme taiteesta.
Kokoelman kasvettua alkoi 1980-luvun alussa herätä ajatuksia kokoelman asettamisesta pysyvästi jonkin instituution haltuun muualle Suomeen. Rovaniemen kaupunki oli ehdolla muiden jo olemassa olevien taidemuseoiden kanssa kokoelman vastaanottajaksi. Pohjois-Suomessa ei tuohon aikaan ollut mittavaa taidemuseota, joten lopulta päätös silloin noin 500 teosta käsittäneen kokoelman lahjoittamisesta Rovaniemen kaupungille tehtiin 15.8.1983. Lahjoitus julkistettiin samana syksynä Antti Wihurin 100-vuotisjuhlan päivänä.
Rovaniemen kaupunki sitoutui rakentamaan tarvittavat museotilat ja vastaamaan museon toiminnasta. Rovaniemen kaupunki hankki tulevaa taidemuseota varten käyttöönsä 1930-luvulla rakennetun postiautovarikkorakennuksen, jonka arkkitehti Juhani Pallasmaa suunnitteli museokäyttöön sopivaksi. Rovaniemen taidemuseo avattiin vuonna 1986. Kolmen vuosikymmenen aikana karttunut kokoelma sai lisää tilaa, kun Pallasmaan toimiston suunnittelema museon laajennus valmistui toukokuussa 2011. Vanha postiautovarikko sai nimekseen Korundi kovan korukiven mukaan, jota kutsutaan myös Lapin tähdeksi. Taidekokoelma, Korundin tiloissa toimiva Lapin Kamariorkesteri ja Juhani Pallasmaan suunnittelema rakennus muodostavat ainutlaatuisen ja vetovoimaisen kokonaisuuden.
Wihurin rahaston taidekokoelma nykyään
Nykymuodossaan kokoelma käsittää yli 3500 taideteosta: maalauksia, veistoksia, grafiikkaa, valokuvia, installaatioita ja videoita. Kokoelma kattaa aikajänteen 1940-luvulta nykypäivään ja säätiö on edelleen jatkanut ostoja asiantuntijoidensa avustuksella. Rahasto on kantanut osansa kokoelman hyödyntämisestä Rovaniemen ja Lapin hyväksi tukemalla erilaisia kehityshankkeita vuosikymmenien varrella.
Kuvataiteen ja sen erityiskohteiden määrärahan (350 000–400 000 e/vuosi) puitteissa rahasto ylläpitää myös taidevarastoa ja taiteilija-ateljeeta Helsingissä sekä Rovaniemellä vierailevien kutsutaiteilijoiden stipendiohjelmaa.
Jenny ja Antti Wihurin rahaston kuvataidelautakuntaan kuuluvat puheenjohtajana ekonomi Harri Tilli, dosentti Leena Svinhufvud, asiantuntijoina FT Patrik Nyberg sekä kuvataiteilija Marja Kanervo ja rahaston asiamies Arto Mäenmaa.
Siirry takaisin ylös ↑
Seuraa meitä facebookissa →
Seuraa meitä instagramissa →
Jenny ja Antti Wihurin rahasto
puhelin 09 454 2400
fax 09 444 590
© Jenny ja Antti Wihurin rahasto 2022